Diari Oficial de la Generalitat Valenciana


Sumari del DOGV 1343, del 10-07-1990 (1990/818159)

DECRET 100/1990, de 25 de juny, del Consell de la Generalitat Valenciana, pel qual s'aprova el Reglament dels òrgans de govern de l'Institut Politècnic Marítim-Pesquer del Mediterrani.
----------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/d/1990/06/25/100/dof/vci/html**

### Dades del document

Número de DOGV
:   1343

Data del DOGV
:   10-07-1990

Secció del DOGV
:   DISPOSICIONS GENERALS

Número del document
:   1990/818159


Data del document
:   25-06-1990

Organisme emissor
:   Conselleria d'Agricultura, Ramaderia i Pesca

Tipus de document
:   Decret

Anàlisi jurídica

Decret 100/1990, de 25 de juny, del Consell de la Generalitat Valenciana, pel qual s'aprova el Reglament dels òrgans de govern de l'Institut Politècnic Marítimo-Pesquer del Mediterrani.  
L'Institut Politècnic de Formació Professional Marítimo-Pesquer del Mediterrani és un centre de caràcter públic, dependent de la Generalitat Valenciana i adscrit a la Conselleria d?agricultura i Pesca.  
Es un centre de característiques singulars, ja que s'hi imparteixen dos tipus d'ensenyament, la de Formació Professional Nàutico-Pesquera i la d'Educació Permanent d'Adults.  
Ara, l'organització i el funcionament són regulats fonamentalment pel Decret 625/1966, de 10 de febrer, pel qual s'aprovà el Reglament de les escoles oficials de nàutica i de Formació Professional Nàutico-Pesquera.  
La necessitat d'adaptar l?organització i el funcionament del centre als principis establerts per la Llei Orgànica del dret a l?educació, fa necessària l'aprovació d'un nou reglament que regule els òrgans de govern, ja que per les especials característiques que té i els distints tipus d'ensenyament que imparteix, no entra en l?àmbit d'aplicació del Decret 12/1986, de 10 de febrer, del Consell de la Generalitat Valenciana, pel qual s'aprovà el Reglament dels òrgans de govern dels centres Públics d'Educació General Bàsica, Batxillerat i Formació Professional de la Comunitat Valenciana.  
En virtut del que estableix la disposició addicional primera de la Llei Orgànica 8/1985, de 3 de juliol, reguladora del dret a l?educació, i en l'article 35 de l?Estatut d?autonomia de la Comunitat Valenciana, havent consultat el Consell Escolar Valencià i a proposta del Conseller d?agricultura i Pesca, prèvia deliberació del Consell de la Generalitat Valenciana en sessió celebrada el dia 25 de juliol 1990,  
DECRETE:  
Article únic  
Que queda aprovat el Reglament dels òrgans de govern de l'Institut Politècnic Marítimo-Pesquer del Mediterrani, que figura com a annex d'aquest Decret.  
DISPOSICIONS FINALS:  
Primera  
S'autoritza el Conseller d?agricultura i Pesca perquè dicte les disposicions necessàries per al desenvolupament i aplicació del que s'estableix en aquesta disposició.  
Segona  
El present Decret entrarà en vigor l?endemà de la publicació en el Diari Oficial de la Generalitat Valenciana.  
València, 25 de juny de 1990.  
El President de la Generalitat Valenciana,  
JOAN LERMA I BLASCO  
El Conseller d?agricultura i Pesca,  
LLUIS FONT DE MORA I MONTESINOS  
ANNEX  
Reglament dels òrgans de govern de l'Institut Politècnic Marítimo-Pesquer del Mediterrani  
TITOL I Disposicions generals  
Article primer  
1. Es objecte d'aquest Reglament establir la participació efectiva de professors, personal administratiu i de serveis, alumnes i pares d'alumnes en la gestió del centre públic.  
2. La participació dels sectors socials esmentats es farà conformement al que es preveu en la Llei Orgànica 8/1985, de 3 de juliol, reguladora del dret a l?educació, a través del Consell Escolar del centre, sense perjudici de les funcions pròpies del claustre de professors.  
CAPITOL I Dels òrgans de govern  
Article segon  
1. Els òrgans de govern del centre són unipersonals i col·legiats.  
1.1. Són òrgans unipersonals:  
a) El Director.  
b) El Vice-director.  
c) El Secretari.  
d). El Cap d'Estudis.  
1.2. Són òrgans col·legiats:  
a) El Consell Escolar.  
b) El claustre de professors.  
2. L'elecció, nomenament i remoció dels membres dels anteriors òrgans es realitzarà segons el que s'estableix en aquest reglament.  
3. Les seues funcions seran les recollides també en aquest reglament.  
CAPITOL II Dels òrgans unipersonals de govern  
Article tercer  
Els òrgans unipersonals de govern constitueixen l?equip directiu del centre, que proposa el Director electe. El mandat dels citats òrgans unipersonals serà de tres anys, comptadors des del nomenament i la corresponent presa de possessió.  
Article quart  
1. El Director del centre impulsa, coordina, supervisa i dirigeix la vida del centre, concebut com a comunitat educativa, fomentant el treball en equip i vetlant per l'aplicació de les directrius, objectius i programacions elaborades pel Consell Escolar i el claustre de professors.  
2. El Director del centre presentarà anualment una memòria a la Direcció General d'Innovació i Promoció Agrària, relativa a la situació general del centre i a les activitats que s'hi han dut a terme.  
3. Són funcions del Director:  
a) Tenir la representació del centre.  
b) Complir i fer complir les lleis i la resta de disposicions vigents, d'acord amb les seues competències.  
c) Convocar i presidir les reunions del Consell Escolar, de la comissió econòmica, del claustre de professors i de tots els actes acadèmics.  
d) Dirigir i coordinar totes les activitats del centre, d'acord amb les disposicions vigents, sense perjudici de les competències dels òrgans col·legiats.  
e) Executar els acords dels òrgans col·legiats a l?àmbit de la seua competència.  
f) Exercir la direcció de tot el personal adscrit al centre.  
g) Proposar el nomenament dels càrrecs directius i donar-ne possessió.  
h) Autoritzar les despeses, d'acord amb el pressupost del centre i ordenar els pagaments.  
i) Visar els certificats i documents oficials del centre.  
j) Garantir la informació sobre la vida del centre als distints sectors de la comunitat escolar i a les organitzacions representatives que té, i al mateix temps facilitar el dret de reunió dels professors, alumnes, pares d'alumnes i personal d'administració i serveis, d'acord amb el que es disposa en la Llei Orgànica del dret a l?educació.  
k) Qualsevol altra comesa encomanada per la legislació vigent.  
Article cinqué  
1. El Director del centre cessarà en les seues funcions en acabar el seu mandat o en produir-se alguna de les causes següents:  
a) Trasllat voluntari o forçós, pas a la situació de serveis especials, excedència voluntària o forçosa i suspensió de funcions, d'acord amb el que es disposa en la legislació vigent.  
b) Renuncia motivada i acceptada per l'autoritat que el va nomenar.  
c) Revocació per la mateixa autoritat, a proposta raonada del Consell Escolar del centre, previ acord dels seus membres pres per majoria de 2/3.  
d) Pèrdua de la condició de funcionari públic per alguna de les causes previstes en la legislació vigent.  
e) El Director General d'Innovació i Promoció Agrària podrà, mitjançant expedient administratiu, amb audiència de l?interessat, destituir el Director o suspendre'l, abans del termini del seu mandat, quan incomplesca greument les seues funcions i previ informe del Consell Escolar del centre.  
2. Si el Director cessara abans de terminar el seu mandat, per qualsevol de les causes enumerades en l'apartat anterior, se seguirà el que es disposa en l'article 7, sense perjudici que es convoquen eleccions dins el termini que determine la Direcció General d'Innovació i Promoció Agrària.  
Article sisé  
A proposta del Director, el Consell Escolar del centre elegirà, d'entre els professors allí destinats, i, el Director General d'Innovació i Promoció Agrària nomenarà, els següents òrgans de govern: Vice-director, Secretari i Cap d'Estudis.  
Article seté  
Cas de cessament, absència o malaltia del Director es farà càrrec de les seues funcions el Vice-director del centre o, si aquest últim tampoc pot, el Cap d'Estudis.  
Article vuité  
El càrrec de Vice-director s'establirà d'acord amb el reglament orgànic del centre.  
Són funcions del Vice-director totes aquelles que per substitució corresponguen al Director, cas de cessament, absència o malaltia; també les que expressament el Director li delegue o encomane.  
Article nové  
1. Seran competències del Secretari:  
a) L'ordenació de la gestió econòmica i administrativa del centre.  
b) Ser fedatari fe dels actes i acords de les reunions dels òrgans col·legiats i de tots els que presencie com a Secretari.  
c) La formació i custòdia dels llibres d'actes, i de l'arxiu del centre.  
d) La publicitat dels acords i documents que hagen de ser de coneixement general.  
e) Les funcions encomanades o delegades pel Director, dins el seu àmbit de competència.  
f) Formular l'inventari general del centre i mantenir-lo actualitzat.  
g) Elaborar la memòria anual del centre.  
h) L'expedició, certificació i compulsa dels documents referits a la vida acadèmica de l'alumnat i, en general, expedir els certificats que sol·liciten les autoritats i els interessats o els seus representants  
i) La resta de les previstes en la legislació vigent.  
Article deu  
1. El Cap d'Estudis és responsable directe del règim educatiu i acadèmic del centre.  
2. Seran competències del Cap d'Estudis:  
a) Ordenar i coordinar el treball docent d'alumnes i professors.  
b) Elaborar l?horari acadèmic que, atesos els departaments, haurà de ser ratificat pel Consell Escolar prèvia aprovació del claustre.  
c) La planificació i coordinació de la labor dels tutors.  
d) Vetlar per l'efectiu control d'assistència i puntualitat dels professors i alumnes, fet del qual en donarà compte al Director.  
e) Elaborar les normes de funcionament docent, en col·laboració amb el claustre de professors i Delegats de Curs.  
f) Qualsevol altra funció que li puga encomanar el Director del centre, dins el seu àmbit de competències.  
3. El Cap d'Estudis informarà periòdicament el claustre de professors i els Delegats de Curs dels aspectes docents del centre, mantenint amb ells un intercanvi d'opinions sobre aqueixes qüestions.  
Article onze  
El Vice-director, el Secretari i el Cap d'Estudis cessaran en les seues funcions en acabar el seu mandat o en produir-se alguna de les causes enumerades en l'article 5. Així mateix cessaran en les seues funcions, en ser nomenat un Director distint que el que els va nomenar. En aquests casos, i en els d'absència o malaltia, es farà càrrec de les seues funcions, provisionalment, el professor que designe el Director del centre.  
CAPITOL III Dels òrgans col·legiats de govern  
A. El Consell Escolar  
Article dotze  
El Consell Escolar és l'òrgan propi de participació dels diferents membres de la comunitat educativa de l'Institut Marítimo-Pesquer del Mediterrani.  
Article tretze  
El Consell Escolar serà constituït per:  
- El Director, que serà el President.  
- El Cap d'Estudis.  
- Sis professors triats pel claustre.  
- Cinc alumnes que representen els nivells de Formació Professional i d'Educació Permanent d'Adults i un representant dels pares d'alumnes que cursen estudis de Formació Professional.  
- Dos representants del personal d'administració i serveis.  
- Un representant del sector marítimo-pesquer.  
- Un Regidor o un representant de l'ajuntament d'Alacant.  
- El Secretari del centre, qui actuarà de Secretari del Consell Escolar, amb veu però sense vot.  
Article catorze  
El Consell Escolar del centre tindrà les següents atribucions:  
a) Elegir el Director i l?equip directiu que ell propose, tret de l'Administrador, si n'hi hagués.  
b) Proposar la revocació del nomenament del Director, previ acord dels seus membres, adoptat per majoria de dos terços.  
c) Decidir sobre l'admissió d'alumnes, amb subjecció estricta al que s'estableix en la Llei Orgànica reguladora del Dret a l?Educació i disposicions que la despleguen.  
d) Resoldre els conflictes i imposar les sancions en matèria de disciplina d'alumnes, d'acord amb les normes que regulen els drets i deures.  
e) Aprovar el projecte de pressupost del centre.  
f) Aprovar i avaluar la programació general del centre que amb caràcter anual elabore l?equip directiu.  
g) Elaborar les directrius per a la programació i desenvolupament de les activitats escolars complementàries, visites i viatges, menjadors i colònies d'estiu.  
h) Establir els criteris sobre la participació del centre en activitats culturals, esportives i recreatives, i també en aquelles accions assistencials a les quals el centre pogués donar la seua col·laboració.  
i) Establir relacions de col·laboració amb altres centres amb fins culturals i educatius.  
j) Aprovar el Reglament de règim interior del centre, prèvia elaboració per tots els sectors en ell representats.  
k) Proposar la renovació de les instal·lacions i equip escolar del centre, així com vigilar-ne la conservació.  
l) Supervisar l'activitat general del centre en els aspectes administratius i docents.  
m) Conèixer l'evolució del rendiment escolar general del centre, a través dds resultats de les avaluacions.  
n) Conèixer les relacions del centre amb les institucions i empreses de l?entorn, en especial amb els organismes públics que duen a terme treball de responsabilitat en matèria educativa.  
o) Informar la Memòria del centre.  
p) Nomenar comissions de treball mixtes amb els estaments de la comunitat educativa.  
Article quinze  
1. El Consell Escolar del centre es reunirà una vegada al trimestre i sempre que el convoque el propi President o quan ho sol·licite, almenys, un terç dels membres.  
En qualsevol cas, serà preceptiva una reunió a principi de curs i una altra a la fi.  
2. El Consell Escolar serà convocat amb una antelació mínima de quaranta-vuit hores per comunicació personal escrita, a la qual s'adjuntarà l?ordre del dia previst.  
Article setze  
Les votacions del Consell Escolar seran nominals i secretes, podent fer constar en l'acta l'aclariment de vot.  
Article disset  
El Consell Escolar, amb l'aprovació de la majoria simple dels membres, podrà convocar a les reunions que faça qualsevol altre membre de la comunitat educativa, per escoltar-lo quan els assumptes a tractar així ho requeresquen.  
Article divuit  
El Secretari, quan haja finalitzat el Consell Escolar, estendrà acta, la qual contindrà la indicació de les persones que han intervingut, i les circumstàncies de lloc i temps en què s'ha celebrat, els punts principals de la deliberació, la forma i el resultat de la votació i el contingut dels acords.  
Les actes seran signades pel Secretari, amb el vist-i-plau del President del Consell, i s'aprovaran en la mateixa o posterior sessió.  
B. La Comissió econòmica  
Article dinou  
Dins del Consell Escolar existirà una Comissió Econòmica que és l?òrgan de gestió econòmica del centre i estarà integrada per:  
- El Director.  
- El Secretari.  
- Un professor.  
- Un representant dels alumnes.  
- Un pare d'alumnes que cursen estudis de Formació Professional.  
Article vint  
Són funcions de la Comissió econòmica:  
a) Elaborar un pla d'administració dels recursos pressupostaris del centre. Per fer-ho, es prendran en consideració les propostes que li presenten els caps de departament.  
b) Presentar informació periòdica al Consell Escolar de la gestió econòmica ordinària.  
c) Informar al Consell Escolar sobre totes les qüestions d'índole econòmica que es plantegen.  
Article vint-i-un  
Cas de discrepàncies entre els membres de la Comissió econòmica, aquests elevaran al Consell Escolar les diferents propostes opcionals, sent el dit Consell qui decidirà i aprovarà la definitiva.  
Article vint-i-dos  
La Comissió econòmica es reunirà:  
a) Ordinàriament, una vegada al mes.  
b) Quan el Director ho estime pertinent.  
c) A petició de dos dels membres.  
C. El claustre de professors  
Article vint-i-tres  
El claustre de professors és el seu òrgan de participació activa en el centre. Serà integrat per la totalitat del professorat que hi presta serveis i presidit pel Director del centre.  
Article vint-i-quatre  
Són competències del claustre de professors:  
a) Programar les activitats docents del centre.  
b) Triar els representants en el Consell Escolar del centre.  
c) Fixar i coordinar criteris sobre la labor d'avaluació i recuperació dels alumnes.  
d) Coordinar les funcions d'orientació i tutoria dels alumnes.  
e) Promoure iniciatives en l'àmbit de la formació o investigació marítimo-pesquera, i també en el perfeccionament del professorat.  
f) Analitzar i, si és el cas, elevar propostes al Consell Escolar sobre els problemes del centre, a través dels representants que hi té.  
g) Nomenar comissions de treball independents.  
h) Qualsevol altra competència que li sigua encomanada reglamentàriament.  
Article vint-i-cinc  
El Claustre es reunirà una vegada al trimestre i sempre que el convoque el Director o ho sol·licite un terç, almenys, dels membres que el composen. En qualsevol cas serà preceptiva una sessió del Claustre al principi del curs i una altra al final.  
El Claustre ha de ser convocat amb un mínim de quaranta-vuit hores d'antelació per al Claustre ordinari i vint-i-quatre per a l'extraordinari, i haurà d'aparèixer en la convocatòria l'ordre del dia proposat i fer-lo públic per escrit.  
L'assistència al Claustre és obligatòria per a tots els qui el composen.  
Article vint-i-sis  
1. Tots els acords del Claustre es prendran sempre per majoria simple i seran comunicats a la resta dels òrgans col·legiats del centre.  
2. Els acords del Claustre són vinculants per a tots els membres. Aquells que no estiguessen d'acord podran fer-ho constar amb el seu vot en contra, quedant així exemptes de la responsabilitat que pogués derivar-se dels acords adoptats pel Claustre.  
Article vint-i-set  
El Claustre podrà invitar a qualsevol membre de la comunitat educativa que puga oferir informació sobre el tema que s'hi a de tractar, tot i que una vegada obtinguda la informació serà invitat perquè abandone el Claustre.  
TITOL II Del procediment d'elecció  
Article vint-i-vuit  
La Conselleria d?agricultura i Pesca determinarà el període en què haurà de desplegar-se el procediment d'elecció dels membres del Consell Escolar de l'Institut que en qualsevol cas haurà de dur-se a terme durant el període de classes del primer trimestre del corresponent curs acadèmic. La data de celebració de les eleccions es fixarà, en qualsevol cas, amb un mes d'antelació.  
Article vint-i-nou  
A l?efecte de l?organització del procediment d'elecció, es constituirà en el centre una Junta Electoral, composada pels següents-membres:  
President: el Director del centre.  
Vocals:  
- Un professor.  
- Un pare d'alumne de Formació Professional.  
Article trenta  
- Un alumne.  
- Un representant d'administració i serveis.  
1. Seran competències de la Junta Electoral:  
a) Aprovació i publicació dels censos electorals que comprendran, en qualsevol cas, nom i cognoms dels candidats.  
b) Fixar el calendari electoral del centre, d'acord amb el període a què es refereix l'article 28 d'aquest Reglament.  
c) Ordenació del procés electoral.  
d) Admissió i proclamació de candidatures.  
e) Promoció de la constitució de les meses electorals.  
f) Resolució de les reclamacions presentades contra les resolucions de les meses electorals.  
g) Proclamació dels candidats electes i remissió de les corresponents actes a l'autoritat administrativa competent.  
h) Sol·licitar del sector marítimo-pesquer la designació del representant en el Consell Escolar.  
2. Seran electors i elegibles tots els membres de la comunitat educativa, però només podran ser elegits pel sector corresponent de la dita comunitat.  
CAPITOL I De l?elecció dels òrgans unipersonals  
Article trenta-un  
Els candidats a Director hauran de presentar per escrit al Consell Escolar, amb una antelació mínima de quinze dies respecte a la data d'elecció, les línies bàsiques del seu programa i els seus mèrits professionals. Si cap membre del Consell Escolar concorregués com a candidat a la Direcció haurà de cessar com a membre del dit Consell.  
Article trenta-dos  
Els candidats al càrrec de Director hauran de ser professors amb un any, almenys, de permanència en el centre i tres de docència.  
Article trenta-tres  
El Director del centre serà triat pel Consell Escolar del centre i la votació es farà mitjançant sufragi directe, personal i secret davant la mesa electoral constituïda per dos professors, un alumne i un pare d'alumne dels que cursen estudis de Formació Professional al centre, elegits per sorteig, i hi actuarà com a President el professor de més edat i de Secretari el de menys edat.  
Article trenta quatre  
L'elecció es produirà per majoria absoluta dels membres del Consell Escolar. Si en primera votació no es donava la majoria absoluta, es farà una nova convocatòria en el termini de quaranta-vuit hores, la qual es dirimirà també per majoria absoluta.  
Article trenta-cinc  
El Director del centre serà nomenat pel Director General d'Innovació i Promoció Agrària de la Conselleria d?agricultura i Pesca de la Generalitat Valenciana.  
Article trenta-sis  
En absència de candidats o quan aquests no obtingueren la majoria absoluta, el Director General d'Innovació i Promoció Agrària nomenarà Director amb caràcter provisional per període d'un any. La designació ha de recaure en un professor del centre que reunesca les condicions establertes en l'article 32, qui tot seguit proposarà al Director General el nomenament del seu equip directiu amb caràcter provisional.  
Article trenta-set  
" candidatura que obtinga la majoria absoluta serà tramesa pel Consell Escolar a la Direcció General d'Innovació i Promoció Agrària per al nomenament corresponent. La presa de possessió es realitzarà en el moment del dit nomenament.  
Article trenta-vuit  
Havent-lo elegit, el Director presentarà davant el Consell Escolar del centre, cas de no haver-ho fet en el moment de la presentació de la seua candidatura, proposta de membres del seu equip directiu per a l?elecció, que es decidirà per majoria simple.  
Havent designat el Consell Escolar els professors que han d'ocupar els càrrecs de l?equip directiu, el Director del centre trametrà a la Direcció General d'Innovació i Promoció Agrària la proposta de nomenament.  
CAPITOL II De l?elecció del Consell Escolar  
A. Representants del professorat  
Article trenta-nou  
Els representants del professorat en el Consell Escolar del centre seran elegits pel Claustre entre els seus membres, dins els terminis prevists. El vot serà directe, secret i no delegable.  
Article quaranta  
Als efectes del que es disposa en l'article anterior, es convocarà el Claustre, i s'hi donarà lectura a les normes d'aquest Reglament relatives al procediment d'elecció dels representants dels professors en el citat òrgan. En la dita sessió es fixarà la data de celebració del Claustre de caràcter extraordinari, en el qual com a únic punt de l'ordre del dia figurarà l'acte d'elecció i proclamació de professors electes.  
Article quaranta-un  
En la sessió del Claustre extraordinari a què es refereix l'article anterior, es constituirà una mesa electoral. La dita mesa serà integrada pel Director del centre, qui actuarà com a President, pel professor de més edat i pel de menor edat que actuarà en qualitat de Secretari de la mesa. Quan al centre coincidesquen diversos professors de la mateixa antiguitat, formaran part de la mesa el de major edat en el primer cas i el de menor en el segon cas.  
Article quaranta-dos  
1. El quòrum per a la vàlida constitució de l?òrgan col·legiat serà el de la majoria absoluta dels components que té.  
2. Si no existia quòrum, l?òrgan es constituirà en segona convocatòria vint-i-quatre hores després de l'assenyalada per a la primera. Per fer-ho serà suficient l'assistència de la tercera part dels membres.  
Article quaranta-tres  
Cada professor farà constar en la seua papereta un màxim de quatre noms per al Consell Escolar. Si en una primera votació no resultara elegit el nombre de professors que corresponga, es realitzaran, en el mateix acte, successives votacions fins a arribar al dit nombre.  
B. Representants dels alumnes  
Article quaranta-quatre  
Els representants dels alumnes en el Consell Escolar seran elegits pels matriculats en el centre.  
Article quaranta-cinc  
La mesa electoral serà constituïda pel Director del centre, que actuarà de President, i dos alumnes designats per sorteig, representants dels nivells de Formació Professional i Educació Permanent d'Adults, un dels quals actuarà com a Secretari.  
Article quaranta-sis  
La votació serà directa, secreta i no delegable. Cada alumne farà constar en la seua papereta un màxim de dos noms. La votació es farà d?acord amb les instruccions de la Direcció del centre.  
C. Representants del personal d'administració i serveis  
Article quaranta-set  
Els representants del personal d'administració i serveis seran elegits pel personal que realitza al centre funcions d'aquesta naturalesa, sempre que tinga una vinculació per relació jurídica administrativa o laboral. Tot el personal d'administració i serveis del centre que reunesca els requisits indicats té la condició d'elector i elegible.  
Article quaranta-vuit  
Per a l?elecció de representants al Consell Escolar del personal d'administració i serveis es constituirà una mesa integrada pel Director, que actuarà de President, el Secretari del centre i el membre del dit personal amb més antiguitat al centre.  
Article quaranta-nou  
La votació es farà mitjançant sufragi directe, secret i no delegable. Cada votant dipositarà en la mesa electoral una papereta on farà constar dos noms de les persones a les quals atorgue la seua representació.  
D. Representants del sector marítimo-pesquer  
Article cinquanta  
La Federació de Confraries de Pescadors designarà un representant del sector marítimo-pesquer que formarà part del Consell Escolar.  
E. Representants dels pares  
Article cinquanta-un  
1. La representació dels pares al Consell Escolar correspondrà als pares, mares o als representants legals dels alumnes de Formació Professional.  
2. Seran electors, i així hauran de figurar en el cens, tots els pares, mares o tutors dels alumnes matriculats al centre que cursen estudis de Formació Professional, i elegibles aquells la candidatura dels quals hagués estat admesa per la Junta Electoral a què es refereix l'article 30.  
3. L'elecció del pare, mare o tutor dels alumnes serà precedida per la constitució de la mesa encarregada de presidir la votació, conservar l?ordre vetlar per la puresa del sufragi i realitzar l?escrutini.  
4. La mesa electoral serà integrada pel Director del centre, que actuarà com a President, i dos pares, mares o tutors designats per sorteig, actuant de Secretari el de menor edat. La Mesa haurà de preveure el nomenament de suplents, designats també per sorteig.  
5. Podran actuar com a supervisors, els pares, mares o tutors legals dels alumnes matriculats al centre de Formació Professional, avalats per a fer-ho per la firma de cinc electors.  
6. El vot serà directe, secret i no delegable. Els electors hauran d'acreditar la seua personalitat mitjançant la presentació del Document Nacional d'Identitat.  
7. Amb la finalitat d'aconseguir la major participació possible, els pares, mares o tutors dels alumnes podran utilitzar el vot per correu. A l?efecte, les cartes contenint el vot hauran de ser trameses a la mesa electoral del centre abans de la realització de l?escrutini, mitjançant un procediment que garantesca el secret del vot i la identificació de l'elector. La Junta Electoral podrà suggerir els sistemes que estime més idonis per fer efectiva la garantia indicada.  
F. Terminació del procediment  
Article cinquanta-dos  
En cada un dels actes electorals, quan haja finalitzat la votació, la mesa farà l?escrutini dels vots. Havent fet el recompte dels vots, que serà públic, s'estendrà una acta que firmaran tots els components de la mesa, en la qual constaran els representants elegits pel major nombre de vots. L'acta serà tramesa a la Junta Electoral del centre a l?efecte de la proclamació dels distints candidats elegits, i es trametrà una còpia a la Direcció General d'Innovació i Promoció Agrària.  
Quan es produesca empat en les votacions, l?elecció es dirimirà per sorteig.  
Article cinquanta-tres  
En previsió de substitucions futures dels candidats proclamats, es farà constar a l'acta els noms de tots els que hagueren obtingut vots i la quantitat que hagués correspost a cada un d'ells.  
Article cinquanta-quatre  
tacte de proclamació dels candidats elegits serà realitzat per la Junta Electoral del centre, havent fet la mesa l?escrutini i havent rebut les corresponents actes. Contra les decisions de la dita Junta es podrà reclamar davant la Direcció General d'Innovació i Promoció Agrària.  
Article cinquanta-cinc  
Les despeses que originen les activitats electorals, tret de les ocasionades per la propaganda, seran sufragades a càrrec dels crèdits assignats per al funcionament del centre.  
G. Constitució del Consell Escolar i de la Comissió econòmica  
Article cinquanta-sis  
En el termini de deu dies comptadors de la data de proclamació dels candidats electes per la Junta que ha organitzat el procediment d'elecció, el Director convocarà els distints membres per a la sessió de constitució del Consell Escolar.  
Article cinquanta-set  
Si cap dels sectors de la comunitat escolar del centre no elegís els seus representants en el Consell Escolar per causes imputables als dits sectors, aquest fet no invalidarà la constitució del Consell. A aquests efectes, la Direcció General d'Innovació i Promoció Agrària prendrà les mesures oportunes per a la constitució d'aquest òrgan col·legiat.  
Article cinquanta-vuit  
Les reunions del Consell Escolar se celebraran en el dia i l?hora que permeten l'assistència de tots els sectors en ell representats.  
Article cinquanta-nou  
Havent constituït el Consell Escolar del centre i en la primera reunió que es faça, els professors que en formen part triaran, entre ells mateixos, el professor que haja d'integrar-se en la Comissió econòmica. Igualment, els alumnes designaran entre ells a qui haja de representar-los en la dita Comissió.  
Article seixanta  
Els membres electius del Consell Escolar i de la Comissió econòmica es renovaran cada dos anys. Aquells Consellers que en el transcurs d'aquest temps deixaren de tindre els requisits necessaris per a pertànyer al Consell o a la Comissió seran substituïts pels següents candidats que no van ser elegits, per no ser suficient el nombre de vots obtinguts. Igual procediment se seguirà per a cobrir les vacants que es produesquen per qualsevol altra circumstància.


Còpia Permalink ELI